Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2013. december 2-i intézményközi megállapodás 13. pontja alapján történő igénybevételéről (Franciaország „EGF/2013/014 FR/Air France” hivatkozású kérelme) /* COM/2014/0701 final */





INDOKOLÁS A 2014–2020-as időszakra vonatkozó többéves pénzügyi keretről szóló 1311/2013/EU, Euratom tanácsi rendelet[1] 12. cikke a pénzügyi keret vonatkozó fejezeteinek felső korlátain felül (2011-es árakon) legfeljebb évi 150 millió EUR erejéig lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét. A 2013. december 31-ig benyújtott kérelmek esetében az EGAA-ból való hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] határozza meg. 2013. december 20-án Franciaország az Air France-nál történt elbocsátásokat követően „EGF/2013/014 FR/Air France” hivatkozással kérelmet nyújtott be az EGAA-ból igénybe vehető pénzügyi hozzájárulás iránt. A kérelem alapos vizsgálata után a Bizottság az 1927/2006/EK rendelet 10. cikkének megfelelően megállapította, hogy a pénzügyi hozzájárulásnak a rendeletben megállapított feltételei teljesülnek. A KÉRELEM ÖSSZEFOGLALÁSA ÉS ELEMZÉS Főbb adatok: || EGAA-referenciaszám || EGF/2013/014 Tagállam || Franciaország 2. cikk || a) Elsődlegesen érintett vállalat || Air France Beszállítók és az ellátási lánc következő szintjein álló gyártók || 0 Tárgyidőszak || 2013. július 1–október 31. A személyre szabott szolgáltatások kezdetének időpontja || 2012. november 6. A kérelem benyújtásának időpontja || 2013. december 20. A referencia-időszakban történt elbocsátások száma || 1019 A referencia-időszak előtti és utáni elbocsátások száma || 4194 Összes támogatható elbocsátás || 5213 Az intézkedések által várhatóan érintett, elbocsátott munkavállalók száma || 3886 A személyre szabott szolgáltatásokhoz kapcsolódó kiadások (EUR) || 51 845 626 Az EGAA végrehajtásához kapcsolódó kiadások (EUR)[3] || 30 000 Az EGAA végrehajtásához kapcsolódó kiadások (%-ban) || 0,06 Teljes költségvetés (EUR) || 51 875 626 EGAA-hozzájárulás (50%) (EUR) || 25 937 813 1. A kérelmet 2013. december 20-án nyújtották be a Bizottsághoz, és 2014. július 24-ig további információkkal egészítették ki. 2. A kérelem az 1927/2006/EK rendelet 2. cikkének a) pontja szerint eleget tesz az EGAA igénybevételéhez szükséges feltételeknek, és benyújtása a rendelet 5. cikkében említett 10 hetes határidőn belül megtörtént. Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat 3. Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat bizonyítására Franciaország azt hozza fel, hogy noha a légi közlekedési ágazatot világszinten még mindig az európai légi társaságok uralják, az ágazat súlyos gazdasági zavarokkal küzd, nevezetesen csökken az EU piaci részesedése. 2008 és 2012 között a forgalom világszinten 4,6 %-kal nőtt, ami megfelel az 1970 óta megfigyelhető hosszú távú növekedési tendenciának. Azonban az Európa és a világ többi része közötti légi forgalom ennél lassabban (2,4%-os ütemben) növekszik, így a 27-tagú EU légi közlekedési piaci részesedése (utaskilométerre eső árbevételben - RPK - számítva) csökkent. 4. Az említett 2008–2012-es időszakban ugyan nőtt a világviszonylatban lebonyolított forgalom, ám az Európa és a világ többi része közötti forgalom növekedése gyenge volt, elsősorban az Európát a Közel-Kelettel összekötő útvonalak forgalmának gyér növekedése miatt. Míg az EU és a világ másik négy megfigyelt régiója (Észak-Amerika, Dél-Amerika, Afrika és Ázsia) közötti forgalom csökkenése 0,3 és 2,8% között mozgott,[4] addig az EU és a Közel-Kelet közötti forgalom 11,4%-kal esett vissza. 5. A 2013. évről rendelkezésre álló adatok[5] szerint a 2008 és 2012 között megfigyelt tendencia folytatódik. Európában a növekedés 2012-ről 2013-ra 3,8% volt, ami elmarad az 5,2%-os világátlagtól, és az európai légitársaságok forgalma az összes forgalom 38%-ának felel meg (RPK), ami egy százalékponttal kevesebb, mint 2012-ben. A Közel-Kelet továbbra is a világ e tekintetben leggyorsabban fejlődő régiója, 2013-ban 10,9%-kal bővült, és a globális forgalom 9%-át bonyolítja. 6. Az alábbi ábrán is látható, hogy a kiindulási-célállomási piaci részesedések alakulása egyrészről Európa és másrészről szubszaharai Afrika, a Közel-Kelet és Ázsia között az EU légi társaságainak csaknem 10%-os visszaszorulását mutatja a perzsa-öbölbeli és török légi fuvarozók javára 2008 és 2013 között. 7. E kereskedelmi viszonyok következményeit más tényezők tovább súlyosbították, például visszaesett a kereslet a gazdasági válság és az olajárak emelkedésének hatására (az üzemanyag költsége a férőhely/kilométer költségeknek esetenként csaknem egyharmadát teszi ki). 8. A 2008 és 2012 közötti időszak Európa három legnagyobb légi fuvarozója számára is nehéznek bizonyult, (Lufthansa, Air France–KLM és IAG[6]), a vizsgált öt évből legalább kettő mindegyiknél veszteséges volt. Az Air France–KLM, a Lufthansa és az IAG nettó eredményei (2008-2012)[7] (millió euróban) 9. Az Air France–KLM csoport helyzete pénzügyi körülményei miatt különösen nehéz. A csoport adósságrátája[8] és nettó adóssága magasabb, mint az IAG vagy a Lufthansa esetében. A nettó adósság és az adósságráták összehasonlítása 2011-ben Forrás: Air France 10. A jelentős adósság és az alacsony (a flotta értékét el nem érő) értékpapírpiaci jelenlét mellett az Air France nem tudott megfelelően reagálni a nemzetközi légi fuvarozási piaci részesedése csökkenésére, és végül a dolgozókkal és szakszervezetekkel közösen kidolgozott leépítési terv keretében több ezer alkalmazott önként távozott a cégtől. Az elbocsátások számának igazolása és a 2. cikk a) pontjában foglalt kritériumok teljesítése 11. Franciaország e kérelmet az 1927/2006/EK rendelet 2. cikkének a) pontjában meghatározott beavatkozási kritériumok alapján nyújtotta be, amelyek szerint az alapból akkor lehet támogatást nyújtani, ha egy négyhónapos időszak alatt egy tagállamban működő vállalattól – beleértve annak beszállítóit és az ellátási lánc alsóbb szintjein álló termelőket – legalább 500 munkavállalót elbocsátanak. 12. A kérelem szerint a 2013. július 1. és 2013. október 31. közötti négyhónapos referencia-időszakban az Air France 1019 főt, és a referencia-időszakon kívül – de ugyanannak a csoportos létszám-leépítési eljárásnak a keretében – további 4194 főt bocsátott el. Az elbocsátásokat az 1927/2006/EK rendelet 2. cikke második bekezdésének harmadik francia bekezdése alapján vették számításba. Az elbocsátások előre nem látható jellegének bizonyítása 13. A francia hatóságok arra hivatkoznak, hogy három nagy perzsa-öbölbeli vállalkozás hosszú távú repülésekre alkalmas flottájának növekedése váratlan és rendkívüli volt. A nagy hatótávolságú repülőgépek száma a 2005-ös 100-ról 2008-ban csaknem 200-ra, 2012-ben pedig 300 fölé emelkedett, és ezek között sok az igen nagy A380-as repülőgép. A repülési ágazat legtöbb szereplője kételkedett a Perzsa-öböl szereplőinek szándékaiban és a beruházásokat megtérítő profitokat előrejelző gazdasági modelljeiben, amikor az ilyen nagy méretű repülőgépek megrendelésére és megvásárlására vonatkozó bejelentéseket tették. 14. Ám e vállalkozások kapacitása rohamosan bővül, és nagy értékű megrendeléseket adnak le, ahogy a 2013. novemberi dubai repülőgép-kiállításon is történt. Az Emirates 150 darab Boeing 777x (342–440 üléses gép), valamint 50 darab Super Jumbo A380-as (500 férőhelyes gép) vásárlását jelentette be. Az Emirates megrendelései önmagukban lefedik e típus tekintetében az Airbus teljes 2014. évi értékesítési célkitűzését (25 darab). Az Etihad Airways 56 nagy hatótávolságú Boeing és 87 Airbus repülőgépet rendelt, köztük 50 darab Airbus A350-est. A Qatar Airways pedig öt Airbus A330-as teherszállító és 50 darab Boeing 777x, eredetileg a novemberi dubai kiállításon megrendelt repülő rendelését erősítette meg, és további 50 darab nagy hatótávolságú repülőgépre kért vásárlói jogot.[9] 15. A sajtó is tükrözi,[10] hogy az Emirates, a Qatar és az Etihad légitársaságok terjeszkedési terveinek megfelelően Európa és Amerika helyett hogyan kerül át a Közel-Keletre a nemzetközi repülési piac súlypontja. 16. Mindezek a jelenségek a légi szolgáltatásokat egyre inkább liberalizáló jogi környezetben merülnek fel. A 28 uniós tagállamból 24 már aláírt megállapodást a közel-keleti országokkal arról, hogy légi fuvarozóik számára széles körű hozzáférést biztosítanak az európai piachoz. Az üzleti környezet ilyen mértékű változása megfosztja az európai vállalkozásokat attól a kiszámíthatóságtól, ami elengedhetetlen a flottába való – nagy értékű – beruházások tervezéséhez. 17. Az olaj ára pedig történelmi rekordokhoz közelít. 2011-ben az üzemanyag-költség a bevételek 24%-át emésztette fel, noha ez az arány 2007-ben még 17% volt. 18. Az említett körülmények együttállása és a gazdasági és pénzügyi válságot követően a repülési ágazatban kialakult helyzet megnehezítette a légi közlekedés alakulásának előrejelzését és az ahhoz való kevésbé radikális alkalmazkodást. Az elbocsátó vállalatok és a támogatásra jogosult munkavállalók meghatározása 19. A kérelem 5213 elbocsátottat érint. 20. A támogatásra jogosult 3886 munkavállaló megoszlása a következő: Kategória || Szám || Százalék Férfiak || 2322 || 59,75 Nők || 1564 || 40,25 EU-állampolgárok || 3879 || 99,82 Nem EU-állampolgárok || 7 || 0,18 15–24 éves korig || 1 || 0,03 25–54 éves korig || 1206 || 31,03 55–64 éves korig || 2679 || 68,94 64 évesnél idősebbek || 0 || 0,00 21. 212 munkavállaló küzd tartós egészségügyi problémával vagy él fogyatékkal. 22. A foglalkozási csoportok szerinti megoszlás a következő: Kategória || Szám || Százalék Felsővezetők („Cadres supérieurs”) || 69 || 1,78 Középvezetők („Cadres”) || 607 || 15,62 Műszaki szakemberek és felügyelők („Techniciens et agents de maîtrise”) || 2803 || 72,13 Alkalmazottak és munkások („Employés, ouvriers”) || 407 || 10,47 23. Az 1927/2006/EK rendelet 7. cikkének megfelelően Franciaország megerősítette, hogy mind jelenleg, mind a jövőben a nők és a férfiak egyenlőségét szem előtt tartó és diszkriminációellenes politikát alkalmaz az EGAA végrehajtásának különböző szakaszaiban és különösen az EGAA-hoz való hozzáférés kapcsán. Az érintett terület, valamint annak hatóságai és az érdekelt felek bemutatása 24. A kérelemben említett elbocsátásokra nagyrészt (77%-ban) az Ile-de-France régióban került sor; a maradék 23% az ország többi része között oszlik meg, ideértve Korzikát és a tengerentúli megyéket, de elsősorban (70%-ban) a Midi-Pyrénées és a Provence-Alpes-Cote d'Azur megyék érintettek. 25. Az illetékes hatóság a Munka-és Foglalkoztatásügyi, Szakképzési és Társadalmi Párbeszéddel Foglalkozó Minisztérium és a regionális Direcctes[11], valamint a Délégation générale à l’emploi et à la formation professionnelle (DGEFP) (a foglalkoztatással és szakképzéssel foglalkozó általános képviselet). A legfontosabb érintett fél maga az Air France, a terv koordinátora. 26. A francia hatóságok megerősítették, hogy a nemzeti és uniós jogszabályokban a csoportos elbocsátások vonatkozásában előírt követelmények teljesülnek. Az elbocsátások várható hatása a helyi, a regionális és az országos foglalkoztatásra 27. A legtöbb elbocsátás Ile-de-France (főképp Roissy) területén történt. Mivel ez a párizsi régió, a munkanélküliség valamivel alacsonyabb, mint Franciaország többi részén. Provence-Alpes-Cote d'Azur-ben a munkanélküliségi ráta 1,5 százalékponttal magasabb, míg a Midi-Pyrénées régióban megegyezik az ország fővároson kívüli részein tapasztalhatóval. A munkanélküliség mértéke az elbocsátások által leginkább érintett régiókban Forrás: INSEE[12] 28. A francia hatóságok hangsúlyozzák, hogy az Air France-nál bekövetkezett elbocsátások tovább fokozzák a munkanélküliséget, amely a gazdasági és pénzügyi válság hatására már egyébként is súlyosbodott. 2008 és 2013 között a munkanélküliek arányának növekedése 38,7% volt Ile-de-France, 37,8% Provence-Alpes-Cote d'Azur, 47% Midi-Pyrénées és 44,1% Franciaország fővárostól eltérő területén. Ile-de-France-t emellett egy másik nagy elbocsátási hullám is elérte: a Peugeot Citroën Automobile (PSA) aulnay-i gyártóüzeme 2014-ben véglegesen leáll. 29. Az elbocsátásokkal érintett területen a munkanélküliek 40%-a egy évnél hosszabb ideje munkanélküli, és minden új álláshelyre hét álláskereső jut. 30. Mivel az Air France több mint 1000 munkavállalót alkalmaz, a Munka Törvénykönyve (Code du Travail) L1233-84. cikke értelmében köteles hozzájárulni ezeknek a régióknak a revitalizációjához. Ez azt jelenti, hogy az elbocsátások e régiókra gyakorolt hatásainak enyhítése érdekében az Air France új tevékenységek és munkahelyek teremtéséhez kell hozzájáruljon. A finanszírozásra javasolt, személyre szabott szolgáltatások összehangolt csomagja és annak tételes bontásban meghatározott becsült költségei, valamint a strukturális alapok által támogatott intézkedésekkel mutatott kiegészítő jelleg 31. Franciaország ezen EGAA-kérelmének tárgyát képező „Projet Transform 2015” célja a munkahelyükről önként távozó 5213 munkavállalónak és különösen a támogatásra jogosult 3886 munkavállalónak a megsegítése. 32. A „Projet Transform 2015”-ön belül a támogatást a francia hatóságok az átképzési szabadság (congé de reclassement) intézkedésre kérik.[13] Ezt az intézkedést azon munkavállalók vehetik igénybe, akik önkéntes távozásuk idején nem rendelkeznek konkrét tervvel a munkába való visszaállást illetően, és egy 9 hónapig, illetve bizonyos feltételek esetén 15 hónapig terjedő[14] időszakban átképzésben, tanácsadásban vagy új vállalkozás indításával, illetve átvételével kapcsolatos segítségben szeretnének részesülni. – Tanácsadás és pályaorientáció a dolgozók részére A munkavállalók segítséget és tanácsadást vehetnek igénybe az újbóli elhelyezkedés illetve az egyéni vállalkozóvá válás érdekében. Lesz pályamódosítási tanácsadás, munkakeresési segítség, coaching, az elérhető képzésekkel kapcsolatos tájékoztatás, üzleti és vállalkozásindítási tanácsadás (ide tartozhat a támogatások keresése, az üzleti terv elkészítéséhez nyújtott segítség, de más vállalkozástámogató szolgáltatás is). – Képzés A kilépett dolgozók különféle, igényeiknek megfelelő képzéseken vehetnek részt, miután az igényeket a tanácsadást nyújtó szakemberek felmérték. Különös figyelmet érdemel a parcours encadrés lehetősége, amelynek keretében hiányszakmákat lehet tanulni nagyobb lélegzetvételű képzési programokban. Néhány példa a tanulható szakmákra: szőlészet és borászat, hivatásos vendéglátó (étel és ital)[15], friss péksütemények és cukrászat, a francia mint idegen nyelv tanára, fémmunkás, buszvezető[16]. – Hozzájárulás vállalkozások létrehozásához Az intézkedés keretében legfeljebb 24 ezer euró értékű támogatás és legfeljebb 5 ezer euró értékű foglalkoztatási támogatás érhető el. A vállalkozásindítási hozzájárulást több részletben, bizonyos mérföldkövek elérése esetén fizetik ki. Az első 3000 eurós részletet egy vállalkozás létrehozásának vagy átvételének igazolása esetén, például cégbejegyzés bemutatásával lehet kérni. A második és harmadik, egyenként 6000 eurós részlet az első és a második, legalább 500, illetve legalább 1000 eurós forgalmat igazoló héabevallás bemutatásával hívható le. Az egyéni vállalkozók és kizárólagos tulajdonosok esetében, akiknél ingatlan-értékbecslést nem kell végezni[17], a második és harmadik, egyenként 6000 euró összegű részlet igénybevételére a társadalombiztosításhoz[18] benyújtott első és második tevékenység-kimutatás jogosít, amennyiben azok legalább 200, illetve legalább 500 eurós forgalmat igazolnak, és a járulékokat befizették. A vállalkozások, egyéni vállalkozók és ingatlan-értékbecslés alól nem mentesülő kizárólagos tulajdonosok számára egy további 9000 eurós részlet is rendelkezésre áll, kifizetésének feltétele az első év adóbevallásának a hatóság által igazolt elfogadása. Amennyiben egy EGAA-támogatásra jogosult korábbi Air France-alkalmazottat teljes időben foglalkoztatnak, a vállalkozásindítási támogatás további 3000 (55 év feletti munkavállaló foglalkoztatása esetében 5000) euróval növelhető. – Rendszeres tájékoztatási és kommunikációs tevékenységek a résztvevők részére – Átképzési segély (allocation de congé de reclassement) Az átképzési szabadság végéig havonta folyósított juttatás a munkavállaló utolsó bruttó fizetésének 70 %-a. Az összeg kiszámításánál azt veszik alapul, hogy a munkavállalók feltételezetten teljes munkaidőben vesznek részt aktív munkaerő-piaci intézkedésekben; amennyiben a részvétel ennél kevesebb időt vesz igénybe, az EGAA a munkavállalóknak tényleges részvételükkel arányban kiszámított juttatást folyósít. – Mobilitási támogatás A támogatásra jogosult dolgozók közül az, aki olyan munkát vállal, amiért a jelenlegi lakóhelyétől több mint 100 kilométerre el kell költöznie, 2880 eurós egyszeri támogatást vehet igénybe költségei fedezésére. 33. Az EGAA végrehajtásához kapcsolódó, a kérelemben az 1927/2006/EK rendelet 3. cikkének megfelelően feltüntetett kiadások szervezési, megfigyelési és nyomonkövethetőségi feladatokat fedeznek. A francia hatóságok kifejtették, hogy az EGAA végrehajtásához kapcsolódó kiadások azért ilyen alacsonyak, az irányítási és tájékoztatási tevékenységekre pedig azért állítottak be nulla kiadást, mert olyan tevékenységeket nem áraztak be, amelyeket országos igazgatási feladataik keretében egyébként is kötelesek elvégezni. 34. A francia hatóságok által ismertetett, személyre szabott szolgáltatások az 1927/2006/EK rendelet 3. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. A francia hatóságok e szolgáltatások összköltségét 51 875 626 EUR-ra, ebből a személyre szabott szolgáltatásokat 51 845 626 EUR-ra, az EGAA végrehajtásához kapcsolódó kiadásokat pedig 30 000 EUR-ra (az összköltség 0,06 %-ára) becsülik. Az EGAA-ból igényelt teljes hozzájárulás összege 25 937 813 EUR (az összköltségek 50 %-a). Intézkedések || Az érintett munkavállalók becsült száma || Becsült költségek támogatásra jogosult munkavállalónként (EUR-ban) (*) || Összköltség (EGAA és nemzeti társfinanszírozás) (EUR) (**) Személyre szabott szolgáltatások (az 1927/2006/EK rendelet 3. cikkének első bekezdése) Tanácsadás és pályaorientáció a dolgozók részére (Orientation professionelle) || 3886 || 1385 || 5 382 694 Képzés (Formation) || 1 268 || 2 567 || 3 255 292 Hozzájárulás vállalkozások létrehozásához (Primes à la crèation d'entreprise) || 955 || 22 000 || 21 010 000 Rendszeres tájékoztatási és kommunikációs tevékenységek (Actions de communication destinés aux travailleurs concernés) || 3886 || 70 || 272 020 Átképzési segély (allocation de congé de reclassement) || 3 379 || 6 387 || 21 580 020 Mobilitási támogatás (Mobilité géographique) || 120 || 2880 || 345 600 A személyre szabott szolgáltatások részösszege || || 51 845 626 Az EGAA végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) Előkészítő tevékenységek || || 0 Szervezés, ellenőrzés, az adatok nyomon követhetősége || || 30 000 Tájékoztatás és nyilvánosság || || 0 Ellenőrzési tevékenységek || || 0 Az EGAA végrehajtásához kapcsolódó kiadások részösszege || || 30 000 Becsült költségek összesen || || 51 875 626 EGAA-hozzájárulás (az összköltségek 50 %-a) || || 25 937 813 (*) A tizedes érték elkerülése érdekében a támogatásra jogosult munkavállalóra eső becsült költségeket kerekítették. A kerekítés azonban nincs hatással az egyes intézkedések összköltségére, amely azonos a Franciaország által benyújtott kérelemben szereplő összeggel. (**) A végösszegek a kerekítés miatt nem egyeznek. 35. Franciaország nem ismertette, hogy a fent leírt intézkedések miként egészítik ki a strukturális alapok által finanszírozott intézkedéseket. Azt azonban közölték, hogy az Air France-tól távozó dolgozók megsegítésére nem terveznek állami beavatkozást. Mivel az Air France in bonis, vagyis felszámolás alatt nem álló, 1000 alkalmazottnál többet foglalkoztató vállalkozás, munkaadói kötelezettsége viselni az elbocsátott alkalmazottak újbóli elhelyezkedését támogató kísérő intézkedések költségeit (lásd az átképzési szabadsággal kapcsolatos lábjegyzetet, 31. pont). 36. A francia hatóságok azonban nyilatkoztak arról, hogy az elbocsátó vállalattal írásos megállapodást kötöttek, miszerint az az említett intézkedések végrehajtásához más uniós pénzügyi eszközökből nem vesz igénybe pénzügyi hozzájárulást. Az érintett munkavállalóknak szánt, személyre szabott szolgáltatások kezdetének vagy tervezett kezdetének időpontja 37. Franciaország 2012. november 6-án kezdte meg az érintett munkavállalók részére a személyre szabott szolgáltatások nyújtását az EGAA általi társfinanszírozásra javasolt, koordinált csomag keretében. Így ez az időpont tekintendő az EGAA-ból nyújtandó valamennyi támogatásra való jogosultság kezdetének. A szociális partnerekkel folytatott konzultáció során követett eljárások 38. A francia hatóságok jelezték, hogy a személyre szabott szolgáltatások koordinált csomagját a megcélzott kedvezményezettek képviselőivel és a szociális partnerekkel egyeztetve dolgozták ki. Az Air France vezetése és a szakszervezetek képviselői számos találkozón vettek részt 2012 első negyedéve és 2013 júliusa között a Projet Transform 2015-tel kapcsolatban. 39. A francia hatóságok megerősítették, hogy a nemzeti és uniós jogszabályokban a csoportos elbocsátások vonatkozásában előírt követelmények teljesülnek. Tájékoztatás a nemzeti jog alapján vagy kollektív szerződések értelmében kötelezően végrehajtandó intézkedésekről 40. Az 1927/2006/EK rendelet 6. cikkében foglalt kritériumok tekintetében a francia hatóságok kérelmükben: · megerősítették, hogy az EGAA-ból származó pénzügyi hozzájárulás nem helyettesíti azokat az intézkedéseket, amelyek meghozatala a nemzeti jog vagy kollektív szerződések alapján a vállalatok felelőssége; · bizonyították, hogy az intézkedések az egyes munkavállalóknak nyújtanak segítséget, és nem vállalkozások vagy ágazatok szerkezetátalakítására irányulnak; · megerősítették, hogy a fent említett támogatható intézkedésekre más uniós pénzügyi eszközből nem kapnak támogatást. Irányítási és ellenőrzési rendszerek 41. A kérelem tartalmazza az irányító és ellenőrző rendszer leírását, amely meghatározza az érintett szervek felelősségi körét. Franciaország úgy értesítette a Bizottságot, hogy a pénzügyi hozzájárulást a Munkaügyi, Foglalkoztatási és Egészségügyi Minisztériumon belül a DGEFP fogja irányítani. A kifizetéseket az említett minisztérium Département Financiement, Dialogue et Contrôle de Gestion - Mission du financement, du budget et du dialogue de gestion (DGEFP-MFBDG) (finanszírozással, párbeszéddel és a forráskezelés ellenőrzésével foglalkozó) részlege teljesíti. A tanúsítást a Direction générale des finances (Pénzügyi Főigazgatóság) Pôle de Certification (tanúsítási) egysége fogja végezni Nantes-ban. Finanszírozás 42. Franciaország kérelme alapján az összehangolt, személyre szabott szolgáltatáscsomaghoz javasolt EGAA-hozzájárulás (beleértve az EGAA végrehajtásához kapcsolódó kiadásokat) 25 937 813 EUR, amely az összköltségek 50 %-át teszi ki. A Bizottság az Alapból történő támogatásra a Franciaország által szolgáltatott információk alapján tett javaslatot. 43. Figyelembe véve az EGAA-ból folyósítható pénzügyi hozzájárulásnak az 1311/2013/EU, Euratom tanácsi rendelet 12. cikke szerint meghatározott maximális összegét, továbbá az előirányzatok átcsoportosításához megállapított mozgásteret, a Bizottság azt javasolja, hogy a fent említett teljes összeget az EGAA-ból folyósítsák. 44. Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás[19] 13. pontja értelmében. 45. A 2013. december 2-i intézményközi megállapodás 13. pontjának megfelelően a Bizottság a 2014. évi költségvetés kötelezettségvállalási előirányzataiba irányuló külön átcsoportosítási kérelmet nyújt be. A kifizetési előirányzatok forrása 46. A 25 937 813 EUR összegre a 2014. évi költségvetésben az EGAA költségvetési sorában előirányzott összeg biztosít fedezetet. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2013. december 2-i intézményközi megállapodás 13. pontja alapján történő igénybevételéről (Franciaország „EGF/2013/014 FR/Air France” hivatkozású kérelme) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[20] és különösen annak 12. cikke (3) bekezdésére, tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre[21], tekintettel az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra[22] és különösen annak 13. pontjára, tekintettel az Európai Bizottság javaslatára[23], mivel: (1) Az Európai Globalizációs Alkalmazkodási Alap (a továbbiakban: EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak a munkaerőpiacra való visszatéréséhez. (2) Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló 1311/2013/EU, Euratom tanácsi rendelet[24] 12. cikkében meghatározottaknak megfelelően 150 millió EUR. (3) Franciaország az Air France-nál történt elbocsátásokra tekintettel 2013. december 20-án az EGAA igénybevételére irányuló kérelmet nyújtott be, majd azt 2014. július 24-ig további információval egészítette ki. A kérelem eleget tesz az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 25 937 813 EUR rendelkezésre bocsátására tesz javaslatot. (4) Az EGAA-t tehát igénybe kell venni pénzügyi hozzájárulás folyósítása érdekében a Franciaország által benyújtott kérelem alapján, ELFOGADTA EZT A HATÁROZATOT: 1. cikk Az Európai Unió 2014. évi általános költségvetésének keretein belül az Európai Globalizációs Alkalmazkodási Alapból (EGAA) 25 937 813 EUR összeget kell mozgósítani kötelezettségvállalási és kifizetési előirányzatok formájában. 2. cikk Ezt a határozatot ki kell hirdetni az Európai Unió Hivatalos Lapjában. Kelt Brüsszelben, -án/-én. az Európai Parlament részéről a Tanács részéről az elnök az elnök [1] HL L 347., 2013.12.20., 884. o. [2] HL L 406., 2006.12.30., 1. o. Lásd még az 1309/2013/EU rendelet 23. cikkét (HL L 347., 2013.12.20., 855. o.). [3] Az 1927/2006/EK rendelet 3. cikkének harmadik bekezdése szerint. [4] Az EU-27 és Észak-Amerika közötti forgalom 0,5%-kal, az EU-27 és Dél-Amerika közötti forgalom 1,8%-kal, az EU-27 és Afrika közötti forgalom 2,8%-kal, az EU-27 és Ázsia közötti forgalom 1,2%-kal esett vissza. [5] http://www.icao.int/Newsroom/News%20Doc%202013/COM.43.13.ECON-RESULTS.Final-2.en.pdf [6] Az IAG alatt a British Airways és az Iberia értendő. [7] Forrás: Les compagnies aériennes européennes sont-elles mortelles? Perspectives à vingt ans [8] Az adósságrátát a teljes adósság és a teljes eszközállomány aránya adja. [9] http://online.wsj.com/articles/qatar-airways-confirms-purchase-of-50-boeing-777x-aircraft-1405504408 [10] http://dohanews.co/qatar-airways-to-buy-50-long-haul-b777x-planes-from-boeing/ [11] Direccte (Directions régionales des entreprises, de la concurrence, de la consommation, du travail et de l'emploi) http://www.direccte.gouv.fr/. A 2010-ben létrehozott Direccte különböző területekkel foglalkozó közigazgatási egységeket egyesít (kereskedelem, idegenforgalom, kiskereskedelem és ipar, üzleti intelligencia, munka és foglalkoztatás, verseny és fogyasztók). [12] Institut national de la statistique et des études économiques (Nemzeti statisztikai és gazdaságelemző intézet) http://www.insee.fr [13] Az átképzési szabadságot illetően a munka törvénykönyvének L1233-71. cikke előírja, hogy egy olyan vállalat, amely több mint ezer személyt alkalmaz, köteles az említett jogszabályban meghatározott intézkedéseket legalább négy hónapos időtartamra felajánlani. Az említett jogszabály értelmében az ötödik hónaptól az intézkedések alkalmazása választható, és függővé tehető az EGAA-ból az 1927/20066EK rendelet 6. cikkének (1) bekezdése alapján nyújtott hozzájárulástól. Az Air France úgy döntött, hogy legfeljebb 12 hónapig teszi lehetővé ezen intézkedések igénybevételét. A kérelem értelmében az átképzési szabadság - törvényben előírt - első négy hónapjára nem jár juttatás. [14] Az ún. parcours encadré keretében hiányszakmák tanulását vállaló dolgozók esetében kivételesen 15 hónapig is terjedhet az átképzési szabadság, ami így a képzési időn túl három hónap támogatott munkakeresést is magában foglal. [15] CPA szakmai oklevelet ad. [16] Conducteur(trice) du transport routier interurbain de voyageurs (CTRIV) [17] mikrovállalkozói és egyszerűsített társadalombiztosítási rendszerek, stb. [18] Régime Social des Indépendants (egyéni vállalkozók társadalombiztosítása) [19] HL C 373., 2013.12.20., 1. o. [20] HL L 406., 2006.12.30., 1. o. [21] HL L 347., 2013.12.20., 855. o. [22] HL C 373., 2013.12.20., 1. o. [23] HL C […], […], […]. o. [24] HL L 347., 2013.12.20., 884. o.